Kunsthøgskolen i Oslo

Kunsthøgskolen i Oslo (ofte forkortet KhiO) er en vitenskapelig høyskole med rundt 500 studenter og 180 ansatte. Kunsthøgskolen i Oslo ble opprettet 1. august 1996 gjennom sammenslåingen av fem tidligere selvstendige høyskoler. Skolen tilbyr treårig bachelorstudium, toårig masterstudium, årsstudium og PPU. Det undervises i billedkunst, kunst og håndverk, design, teater, dans og opera. Kunsthøgskolen ble samlet ved åpningen av siste byggetrinn på den gamle Seilduksfabrikken på Grünerløkka, ved semesterstart 30. august 2010. I 2011 ble Kunsthøgskolen delt opp i seks avdelinger: Teaterhøgskolen, Balletthøgskolen, Operahøgskolen, Design, Kunst og håndverk og Kunstakademiet. Kunsthøgskolen i Oslo er i dag den siste selvstendige nasjonale institusjon som tilbyr høyere utdanning innen visuell kunst og design. Den tidligere Kunst- og designhøgskolen i Bergen ble i 2017 slått sammen med Universitetet i Bergen. Historikk og organisering Kunsthøgskolen i Oslo ble opprettet 1. august 1996 gjennom sammenslåingen av fem tidligere selvstendige høyskoler: Statens håndverks- og kunstindustriskole (opprettet 1818) Statens kunstakademi (opprettet 1909) Statens teaterhøgskole (opprettet 1952) Statens operahøgskole (opprettet 1964) Statens balletthøgskole (opprettet 1979) I 2003 ble de tre scenekunstavdelingene samlet i ett fakultet, Fakultet for scenekunst. Samme år ble avdeling Statens håndverks- og kunstindustriskole (SHKS) delt i to avdelinger, Avdeling Design og Avdeling Kunstfag. Stortinget fattet vedtak om full samlokalisering. I 2003 flyttet scenekunstutdanningene dans, teater, opera og scenografi inn i nye lokaler på Grünerløkka. Resten av utdanningene innen visuell kunst og design flyttet inn i annet byggetrinn 30. august 2010 på samme campus ved tidligere Christiania Seildugsfabrik ved Akerselva. Arkitekten bak byggetrinn 1 er Samark AS, mens Lund Hagem Arkitekter AS og Søyland Arkitekter AS står bak byggetrinn 2. Det totale areal er på 43 000 kvadratmeter brutto. I 2005 ble Statens kunstakademi og SHKS slått sammen til Fakultet for visuell kunst, og avdeling for design ble til Fakultet for design. Rektorer Peter Butenschøn var rektor ved Kunsthøgskolen fram til 1. august 2007, da tidligere rektor ved Einar Granums kunstfagskole, Cecilie Broch Knudsen overtok som rektor. I 2011 ble Cecilie Broch Knudsen gjenvalgt for fire nye år som rektor. Fra 2015 til 2019 var Jørn Mortensen rektor. I 2019 ble Måns Wrange valg til rektor for et åremål på fire år. I oktober 2020 sa han opp stillingen som rektor etter kritikk etter at han hadde tatt side for en av partene en identitetspolitisk konflikt mellom studenter på høyskolen. Markus Degerman tok over som rektor fra 2021 og Marianne Skjulhaug fra 2023. Avdelinger Kunsthøgskolen har følgende inndeling (pr 2018): Design. Grafisk design og illustrasjon, kles- og kostymedesign og interiørarkitektur og møbeldesign Kunst og håndverk. Grafisk kunst og tegning, keramisk kunst, metall- og smykkekunst, tekstilkunst og kunst og offentlig rom Kunstakademiet. Billedkunst Teaterhøgskolen skuespiller- og regissørutdanning. Fordyping i skuespillerfag, regi, scenetekst, scenografi og praktisk-pedagogisk utdanning i teater Dans Koreografi, samtidsdans, klassisk ballett og jazzdans og praktisk-pedagogisk utdanning i dans Operahøgskolen Tidligere enheter Fakultet for visuell kunst (Kunstakademiet og Kunstfag) Fakultet for design (visuell kommunikasjon, interiørarkitektur og møbeldesign, kles- og kostymedesign), dekan: Stein Rokseth Fakultet for scenekunst (teater, opera og dans), dekan: Einar Solbu Referanser Eksterne lenker Offisielt nettsted (en) Kunsthøgskolen i Oslo – kategori av bilder, video eller lyd på Commons Statens Kunstakademi